Bill Gates, un miliardar nuclear: Va construi un reactor "de nouă generație" alături de Warren Buffet.
Bill Gates și Warren Buffett lansează Natrium, primul lor proiect de reactor nuclear. Reactorul va avea o putere de 345 de megawaţi și poate suplimenta sursele de energie intermitente. Cu ajutorul reactorului nuclear se dorește reducerea emisiilor de carbon. Costurile reactorului se ridică la 1 miliard de dolari.
Companiile conduse de miliardarii Bill Gates și Warren Buffett au ales Wyoming pentru a lansa primul proiect de reactor nuclear. Natrium va fi construit pe locul unei foste centrale electrice pe cărbune, informează Reuters.Bill Gates spune că că investiţia lui este una revoluţionară. "Credem că Natrium va fi un exemplu care va genera schimbarea pentru industria energetică", a afirmat co-fondatorul Microsoft Corporation.Totuşi, specialiştii în energie nucleară spun că reactoarele rapide pot veni cu riscuri mult mai mari comparativ cu cele convenţionale. Asta pentru că ele trebuie alimentate cu combustibil mult mai des, iar un lanţ de aprovizionare care deserveşte o astfel de unitate poate fi o ţintă atractivă pentru terorişti.Mark Gordon, guvernatorul statului Wyoming s-a declarat încântat de centrala care va purta numele Natrium. "Acesta este drumul cel mai rapid şi clar pentru a trece la o amprentă negativă de carbon", a spus Gordon.